**Notă informativă**

**la proiectul hotărârii de Guvern privind activitatea**

**Comitetului Național Codex Alimentarius**

|  |
| --- |
| **1. Autorii proiectului** |
| Ministerul Agriculturii și Industriei Alimentare |
| **2. Condițiile ce au impus elaborarea proiectului de act normativ și finalitățile urmărite** |
| La moment sunt în vigoare Hotărârea de Guvern 866/1999 despre instituirea Comitetului Național Codex Alimentarius și Hotărârea de Guvern 419/2000 despre aprobarea Regulamentului Comitetului Național Codex Alimentarius, dar s-a decis elaborarea unui proiect de hotărâre de modificare a Hotărârii Guvernului 419/2000 și de abrogare a Hotărârii Guvernului 866/1999.  În urma ședințelor organizate de către Agenția Națională pentru Siguranța Alimentelor cu membrii Comitetului Național Codex Alimentarius, s-a decis modificarea Hotărârea de Guvern 419/2000 despre aprobarea Regulamentului Comitetului Național Codex Alimentarius, completarea acesteia cu Comisia instituțională a Comitetului și abrogarea Hotărârii de Guvern 866/1999 despre instituirea Comitetului Național Codex Alimentarius. Acest fapt va facilita utilizarea legislației în contextul transpunerii acquis-ul comunitar.  În proiectul hotărârii va fi aprobată Componența instituțională a Comitetului Național Codex Alimentarius. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Prezentul proiect are drept scop ajustarea cadrului normativ național. |
| **4. Principalele prevederi ale proiectului și evidențierea elementelor noi** |
| Principalele prevederi ale proiectului hotărârii de Guvern privind activitatea Comitetului Național Codex Alimentarius sunt următoarele:  a) instituirea Comitetului Național Codex Alimentarius cu statut de organ consultativ al Guvernului Republicii Moldova în problemele unificării cerințelor față de calitatea și siguranța circuitului alimentar și ale propagării principiilor alimentației sănătoase în conformitate cu recomandările Comisiei Codex Alimentarius și se aprobă componența lui instituțională. În Hotărârea Guvernului 866/1999 este instituită Componența nominală a Comitetului Național Codex Alimentarius dar conform modificărilor ulterioare de redenumire a instituțiilor, actul normativ nu a fost actualizat și informația este învechită, respectiv s-a decis de a ajusta cadrul normativ și de a indica doar instituțiile competente fără funcția și persoana responsabilă, fapt care în consecință va avea un impact pozitiv pe termen îndelungat fără a fi necesară modificarea permanentă a membrilor și funcțiile acestora. Componența nominală va fi aprobată prin ordin de către directorul general a Agenției Naționale pentru Siguranța Alimentelor.  b) Regulamentul Comitetului Național Codex Alimentarius, care conține următoarele capitole:  - dispoziții generale;  - organizarea activității comitetului;  - obiectivele principale și funcțiile de bază ale comitetului;  - grupurile de lucru ale comitetului;  - obligațiunile membrilor comitetului;  - drepturile membrilor comitetului;  - activitatea financiară;  - încetarea activității comitetului.  c) ajustarea numerotației conform art. 52 din Legea nr. 100/2017 cu privire la actele normative.  d) se abrogă Hotărârea de Guvern 866/1999 despre instituirea Comitetului Național Codex Alimentarius și se modifică Hotărârea de Guvern 419/2000 despre aprobarea Regulamentului Comitetului Național Codex Alimentarius.  Aprobarea proiectului menționat va influența pozitiv atât asupra mediului de afaceri, cât și asupra societății prin protejarea sănătății consumatorilor, întrucât conform proiectului, membrii comitetului sunt reprezentanții autorităților publice centrale, instituțiile de învățământ, cât și Asociațiile de profil. Acest fapt va crea posibilitatea de conlucrarea cu OMS, FAO, Comisia Codex Alimentarius și alte organisme internaționale în domeniul calității (inclusiv siguranței) circuitului alimentar precum și elaborarea recomandărilor referitor la politica națională în domeniul alimentar. |
| **5. Fundamentarea economico-financiară** |
| Implementarea acestui proiect nu necesită alocarea resurselor financiare suplimentare de la bugetul de stat deoarece conform punctului 15 din cap. *VII Activitatea financiară*, Membrii Comitetului Național Codex Alimentarius vor fi remunerați la locul serviciului lor de bază . |
| **6. Modul de încorporare a actului în cadrul normativ în vigoare** |
| Proiectul nu prevede introducerea modificărilor în alte acte normative.  Ca urmare a aprobării hotărârii cu privire la modificarea Hotărârii Guvernului nr. 419/2000 despre aprobarea Regulamentului Comitetului Comitetului Național Codex Alimentarius și abrogarea unei Hotărâri de Guvern, Hotărârea de Guvern 866/1999 despre instituirea Comitetului Național Codex Alimentarius va fi abrogată. |
| **7. Avizarea și consultarea publică a proiectului** |
| Astfel, în conformitate cu art. 32 din Legea nr. 100/2017 cu privire la actele normative, anunțul privind inițierea elaborării proiectului de act normativ a fost plasat pe pagina web al Ministerului Agriculturii și Industriei Alimentare, <https://maia.gov.md>, la compartimentul ,,Transparență decizională/ proiecte de documente” și pe portalul <http://www.particip.gov.md>.  (<https://particip.gov.md/ro/document/stages/anunt-cu-privire-la-initierea-elaborarii-proiectului-hotararii-guvernului-privind-activitatea-comitetului-national-codex-alimentarius/12400>). |
| **8. Constatările expertizei anticorupție** |
| În temeiul art. 34 și 35 din Legea nr. 100/2017 cu privire la actele normative, proiectul urmează a fi supus expertizei anticorupție, care va fi efectuată de către Centrul Național Anticorupție. |
| **9. Constatările expertizei de compatibilitate** |
| Nu este necesar. |
| **10. Constatările expertizei juridice** |
| Proiectul va fi supus expertizei juridice în corespundere cu art. 37 din Legea nr. 100/2017 cu privire la actele normative, ce va fi efectuată de Ministerul Justiției. |
| **11. Constatările altor expertize** |
| Proiectul nu conține aspecte ce vizează reglementarea activității de întreprinzător în contextul Legii nr. 235/2006 cu privire la principiile de bază de reglementare a activității de întreprinzător, astfel nefiind necesar examinarea proiectului de către Grupul de lucru pentru reglementarea activității de întreprinzător. |

**Secretar de Stat Iurie SCRIPNIC**

*Ex. Oglinda Maria*

*Tel.022-204-540*